CONVOCATÒRIA D'AJUDES DEL VICERECTORAT DE QUALITAT I INNOVACIÓ EDUCATIVA DE LA UNIVERSITAT D'ALACANT PER AL DESENVOLUPAMENT D'ACCIONS D'INNOVACIÓ EDUCATIVA EN EL CURS 2019/2020 - Butlletí Oficial Universitat d'Alacant



[Ir a contenido](#contenido-pagina)



Barra Sede Electrónica, correo y UACloud

[Universidad de Alicante / Universitat d'AlacantUniversidad de Alicante](https://www.ua.es/es)
==============================================================================================

Menú
 Leer

Cerrar menú

* [Sede Electrónica](https://seuelectronica.ua.es/)
* [Webmail](https://www1.webmail.ua.es/login0.php3?idi=es)
* [UACloud CV](https://cvnet.cpd.ua.es/uacloud/home/indexVerificado)

Sede Electrónica, correo y UACloud en el móvil



Selector de idiomas

* [Idioma](#)
  + [Español](/es/acuerdo/5676)
  + [Valencià](/va/acuerdo/5676)






Selector de idioma

Leer

* [Español](/es/acuerdo/5676)
* [Valencià](/va/acuerdo/5676)

Selector de idiomas





Sede Electrónica, correo y UACloud

[![Universitat d'Alacant](https://web.ua.es/secciones-ua/images/layout/logo-ua.jpg)](https://www.ua.es/va/index.html)

* [Seu Electrònica](https://seuelectronica.ua.es/)
* [Webmail](https://www1.webmail.ua.es/login0.php3?idi=va)
* [UACloud CV](https://cvnet.cpd.ua.es/uacloud/home/indexVerificado)





CONVOCATÒRIA D'AJUDES DEL VICERECTORAT DE QUALITAT I INNOVACIÓ EDUCATIVA DE LA UNIVERSITAT D'ALACANT PER AL DESENVOLUPAMENT D'ACCIONS D'INNOVACIÓ EDUCATIVA EN EL CURS 2019/2020[Butlletí Oficial Universitat d'Alacant](/ca/Publicacion)
=========================================================================================================================================================================================================================================

Secretaria General

Butlletí Oficial Universitat d'Alacant





CONVOCATÒRIA D'AJUDES DEL VICERECTORAT DE QUALITAT I INNOVACIÓ EDUCATIVA DE LA UNIVERSITAT D'ALACANT PER AL DESENVOLUPAMENT D'ACCIONS D'INNOVACIÓ EDUCATIVA EN EL CURS 2019/2020

Data d'aprovació
:   10/02/2020

Data de publicació
:   10/02/2020

Òrgan competent
:   Vicerector de Qualitat i Innovació Educativa

Secció
:   CONVOCATÒRIES I CONCURSOS

* [Ver acuerdo en formato **PDF**](/pdf.asp?pdf=5676.pdf)
* Comparteix acuerdo en redes sociales
  + [Enviar sumario por 



    Correu](mailto:?subject=BOUA&body=https://www.boua.ua.es/va/acuerdo/5676)
  + [Compartir acuerdo en 

    Facebook](https://www.facebook.com/sharer.php?u=https://www.boua.ua.es/va/acuerdo/5676)
  + [Compartir acuerdo en 

    X](https://twitter.com/intent/tweet?via=UA_Universidad&text=CONVOCATÒRIA D'AJUDES DEL VICERECTORAT DE QUALITAT I INNOVACIÓ EDUCATIVA DE LA UNIVERSITAT D'ALACANT PER AL DESENVOLUPAMENT D'ACCIONS D'INNOVACIÓ EDUCATIVA EN EL CURS 2019/2020&url=https://www.boua.ua.es/va/acuerdo/5676)

**Títol:** CONVOCATÒRIA D'AJUDES DEL VICERECTORAT DE QUALITAT I INNOVACIÓ EDUCATIVA DE LA UNIVERSITAT D'ALACANT PER AL DESENVOLUPAMENT D'ACCIONS D'INNOVACIÓ EDUCATIVA EN EL CURS 2019/2020

**Secció:** CONVOCATÒRIES I CONCURSOS

**Òrgan:** Vicerector de Qualitat i Innovació Educativa

**Data d'aprovació:** dilluns, 10 de febrer de 2020

CONVOCATÒRIA D’AJUDES DEL VICERECTORAT DE QUALITAT I INNOVACIÓ EDUCATIVA DE LA UNIVERSITAT D’ALACANT PER AL DESENVOLUPAMENT D’ACCIONS D’INNOVACIÓ EDUCATIVA EN EL CURS 2019/2020

El Vicerectorat de Qualitat i Innovació Educativa (VCIE), amb la finalitat d'afavorir el desenvolupament i la posada en marxa d'activitats que promoguen la innovació educativa i la millora de la qualitat del procés d'ensenyament-aprenentatge, fa pública una convocatòria per a la concessió d'ajudes destinades a finançar el desenvolupament de projectes que contribuïsquen a aquestes finalitats mitjançant la posada en marxa d'accions concretes d'innovació educativa en el marc d'assignatures específiques o de titulacions oficials de la Universitat d'Alacant.

I. OBJECTE I PRINCIPIS D’ADJUDICACIÓ DE LES AJUDES

L'objecte d'aquesta convocatòria és el foment d'accions d'innovació educativa que contribuïsquen a la millora de la qualitat de la docència universitària lligades a alguna de les cinc diferents línies d'actuació estratègica que es plantegen en l'apartat següent.

Les ajudes s'atorgaran a accions educatives concretes que es realitzen o s'hagen realitzat durant el curs 2019/20, entenent com dates límit del mateix, a l'efecte d'aquesta convocatòria, l'1 de setembre de 2019 i el 31 de juliol de 2020.

L'atorgament de les ajudes d'aquesta convocatòria es regeix pels principis de:

a. Publicitat, transparència, concurrència, objectivitat, igualtat i no discriminació.

b. Eficàcia en el compliment dels objectius fixats per l'administració que atorga.

c. Eficiència en l'assignació i la utilització dels recursos públics.

Amb aquesta convocatòria es pretén donar suport a totes aquelles activitats que contribuïsquen a fomentar la creació d’un espai de debat, generador de coneixement, i que possibiliten la connexió amb els valors de la igualtat, la sostenibilitat, la integració o la cooperació. Així es dóna compliment a l'article 2 i el títol III de l’Estatut de la UA.

II. MODALITATS DE LES AJUDES

Encara que hi ha múltiples formes per a millorar la qualitat del procés d'ensenyament‑aprenentatge, per a aquesta convocatòria s'han definit cinc modalitats que recullen diferents estratègies i accions vinculades a la innovació educativa.

- Modalitat A. Accions que milloren la formació de l'alumnat de nou ingrés mitjançant cursos de capacitació, cursos zero, estratègies d'adaptació curricular i altres activitats que perseguisquen el millor acompliment acadèmic de l'alumnat durant els estudis de grau o màster oficial.

- Modalitat B. Organització de jornades, congressos, seminaris orientats a la formació del professorat que tinguen com a principal objectiu la formació en innovació docent de cara a la millora de la qualitat de les titulacions.

- Modalitat C. Ús de les tecnologies de la informació i la comunicació i disseny d'entorns virtuals d'aprenentatge orientats a polítiques inclusives, d'integració de minories i d'atenció a persones amb necessitats especials, que comporten canvis en els models d'aprenentatge..

- Modalitat D. Foment de la participació de l'alumnat en els processos d'ensenyament‑aprenentatge mitjançant la posada en marxa de tècniques de treball i/o estudi col·laborador, transversal, o que impliquen nous models originals de tutorització o l'aplicació de nous sistemes d'avaluació.

- Modalitat E. Suport a l'increment i a la millora de la docència impartida en anglès per l'elevat impacte que representa en l'atracció d'alumnat estranger, la visibilitat i la projecció internacional de la Universitat d'Alacant i el foment de la mobilitat per a alumnat i professorat, que són indicadors recollits en els rànquings internacionals d'universitats.

Els criteris de selecció de les sol·licituds per a cada modalitat es detallen en l'apartat III.

III. SOL·LICITANTS I PRESENTACIÓ DE SOL·LICITUDS

Podran ser sol·licitants i, si escau, beneficiàries les persones o els centres següents:

- Personal docent de la Universitat d'Alacant amb docència assignada durant el curs 2019/2020 i que haja desenvolupat accions que es recullen en alguna de les modalitats previstes.

- Centres de la Universitat d'Alacant que impartisquen docència en títols oficials de grau o màster i que hagen desplegat accions que es recullen en alguna de les modalitats previstes.

Només es podrà sol·licitar una ajuda per cada acció realitzada. Les sol·licituds optaran només a una ajuda i s’hi ha d’especificar quina és la modalitat escollida.

Per a presentar les sol·licituds, cal emplenar el formulari habilitat a aquest efecte en la pàgina web del VCIE (<https://web.ua.es/va/vr-qualinnova/>)

El termini per a la presentació de sol·licituds acaba el 13 de març de 2020.

IV. CRITERIS D’ADJUDICACIÓ I PRIORITAT DE CONCESSIÓ DE LES AJUDES

Criteris general s, comuns a totes les modalitats

1. Les sol·licituds es referiran a accions concretes, desenvolupades en el curs acadèmic 2019/2020, que s'emmarquen en el context d'alguna de les cinc modalitats recollides en la convocatòria.

2. Totes les activitats subvencionades hauran de tenir lloc en el campus de la UA, en alguna de les seus universitàries.

3. La valoració de les sol·licituds, d’acord amb els criteris anteriors, es realitzarà aplicant el barem següent:

a. Adequació a l’objectiu de la convocatòria: 0-2 punts (vegeu els criteris específics).

b. Viabilitat de la proposta: 0-2 punts.

c. Caràcter innovador de la proposta: 0-2 punts.

d. Desenvolupament d'accions inclusives, de suport a persones amb necessitats especials: 0-2 punts.

e. Integració de perspectiva de gènere: 0-2 punts.

f. . Contribució a la millora de la formació de l'alumnat o del professorat: 0-2 punts.

4. La comissió d'adjudicació podrà requerir a les persones sol·licitants les dades i acreditacions que considere necessàries per a la valoració de les propostes.

5. Queden excloses d’aquesta convocatòria:

- Les accions o activitats que tinguen com a finalitat el finançament d'actuacions musicals, teatrals, esportives, expositives, etc.

- Les xarrades o conferències.

- Les eixides de camp.

- Les jornades de benvinguda de l'alumnat, les xarrades sobre les titulacions o sobre les eixides professionals.

- La publicació d’articles científics o capítols de llibre i en general qualsevol activitat d'investigació que no supose una acció d'innovació educativa.

- Les accions que no estiguen directament vinculades amb la docència en titulacions oficials de grau o màster de la UA.

- Les accions o activitats que es desenvolupen en entorns aliens a la UA, les seues seus i les seues aules.

- Les accions o activitats que es desenvolupen en el marc de convocatòries d'altres vicerectorats o de centres de la Universitat i que hagen sigut beneficiàries d'ajudes per aquest motiu.

- Les sol·licituds per a accions d'innovació ja subvencionades íntegrament per altres mitjans.

Criteris específics per a cada modalitat

Per a determinar l'adequació de cada sol·licitud als objectius de cada modalitat s'estableixen els criteris següents:

Modalitat A. Accions que milloren la formació de l'alumnat de nou ingrés mitjançant cursos de capacitació, cursos zero, estratègies d'adaptació curricular i altres activitats que perseguisquen el millor acompliment acadèmic de l'alumnat durant els estudis de grau o màster oficial.

- Es valorarà especialment el caràcter transversal en l'organització d'aquestes activitats, com la participació de professorat que pertanga a diferents departaments i la coordinació d'aquestes activitats des del centre.

Modalitat B. Organització de jornades, congressos, seminaris orientats a la formació del professorat que tinguen com a principal objectiu la formació en innovació docent de cara a la millora de la qualitat de les titulacions.

- Es valorarà especialment l'organització de jornades, congressos, seminaris de caràcter almenys nacional i que promoguen l'excel·lència en la formació del professorat amb vista a la millora de la docència en titulacions concretes.

Modalitat C. Ús de les Tecnologies de la Informació i la Comunicació i disseny d'entorns virtuals d'aprenentatge orientats a polítiques inclusives, d'integració de minories i d'atenció a persones amb necessitats especials, que comporten canvis en els models d'aprenentatge.

- Es valorarà especialment l'ús d'aquestes eines a l'aula, el seu caràcter innovador i la seua aportació original per a facilitar el procés d'ensenyament-aprenentatge en estudiants que tinguen alguna necessitat especial.

Modalitat D. Foment de la participació de l'alumnat en els processos d'ensenyament‑aprenentatge mitjançant la posada en marxa de tècniques de treball i/o estudi col·laborador, transversal o que impliquen nous models originals de tutorització o l'aplicació de nous sistemes d'avaluació.

- Es valoraran especialment les accions que recullen transversalitat entre assignatures, aprenentatge basat en projectes que fomenten una formació integral i estimulen la participació de l'alumnat.

Modalitat E. Suport a l'increment i a la millora de la docència impartida en anglès per l'elevat impacte que representa en l'atracció d'alumnat estranger, la visibilitat i projecció internacional de la Universitat d'Alacant i el foment de la mobilitat per a alumnat i professorat, que són indicadors recollits en els rànquings internacionals d'universitats.

- Es valorarà especialment la creació de materials pedagògics nous en anglès que servisquen de suport a la docència i permeten millorar la transmissió del coneixement. No es consideraran aquelles accions que van ser beneficiàries d'una ajuda d'aquest vicerectorat en el curs 18/19.

V. PROCEDIMENT DE VALORACIÓ I ADJUDICACIÓ DE LES AJUDES

1. Procediment

El procediment de concessió d'ajudes es tramitarà en règim de concurrència competitiva i en convocatòria oberta a partir de la publicació i fins al terme del termini (13 de març de 2020). Tindrà la consideració de concurrència competitiva el procediment mitjançant el qual la concessió de les ajudes es realitza a través de la comparació de les sol·licituds presentades a fi d'establir una prelació entre aquestes d'acord amb els criteris de prioritat referits abans i adjudicar, amb el límit fixat en la convocatòria dins el crèdit disponible, aquelles que hagen obtingut major valoració en aplicació dels criteris esmentats.

La proposta de concessió d'ajudes serà formulada per la comissió d'adjudicació.

Contra la resolució final d’adjudicació hi haurà la possibilitat de presentar una reclamació en el termini de 5 dies hàbils davant aquesta comissió .

2. Òrgan de valoració

La comissió d'adjudicació serà l'òrgan de valoració. Estarà integrada per:

Presidència: el vicerector de Qualitat i Innovació Educativa o la persona en qui delegue.

Secretaria: el director del Secretariat de Qualitat o la persona en qui delegue.

Vocalia: la directora de l'Institut de Ciències de l'Educació o la persona en qui delegue.

La comissió d'adjudicació serà l'encarregada de la tramitació del procediment de concessió de les ajudes i de la resolució de les reclamacions presentades després de l'adjudicació definitiva de les ajudes.

També serà la competent per a exercir la supervisió del correcte compliment de les ajudes adjudicades i, si fóra necessari, proposar les mesures de correcció previstes en aquesta convocatòria.

3. Partida de despesa

La dotació pressupostària d'aquesta convocatòria serà de 50.000 euros consignats en la clau 48850G9652 (PA promoció de la qualitat) del Vicerectorat de Qualitat i Innovació Educativa.

4. Límits del finançament

L'ajuda concedida serà de 2.000 euros per sol·licitud.

Per a cada modalitat es destinarà inicialment una quantitat de 10.000 euros. Si en alguna de les modalitats no s'arribara a assignar la totalitat de l'ajuda prevista, es podrà redistribuir entre les altres, segons el criteri de la Comissió de Valoració.

L'import de les ajudes concedides no podrà destinar-se al finançament de despeses protocol·làries.

En el cas que l'import de l'ajuda es dedique a finançar la compra de material inventariable, el centre de despesa haurà de tenir els diners disponibles en el seu capítol 6.

5. Forma de pagament

Després de l'aprovació definitiva de les ajudes per la comissió d'adjudicació, si l'activitat per a la qual se sol·licita ja haguera conclòs, es procedirà al pagament del 100% de la quantitat concedida, una vegada acreditada la conclusió de l'activitat amb les proves documentals oportunes.

En el supòsit que l'acció no haguera conclòs en el moment de realitzar la sol·licitud, s'abonarà el 50% després de fer-se pública la resolució definitiva, i quedarà l'altra meitat pendent de la justificació de la conclusió de l'activitat. Si no es produïra aquesta justificació de l'ajuda concedida, la quantitat anticipada haurà de ser reintegrada.

En el cas que les despeses justificades siguen inferiors a l'ajuda inicialment concedida, aquesta es limitarà a l'import efectiu i vàlidament justificat.

El pagament es lliurarà en una clau pressupostària de la qual serà responsable la persona sol·licitant de l'ajuda.

VI. FORMALITZACIÓ DE LES SOL·LICITUDS

1. El termini de presentació de sol·licituds començarà l'endemà de la publicació d'aquesta convocatòria en el BOUA i acabà el 13 de març de 2020.

Les sol·licituds d'ajudes es realitzaran a través del formulari habilitat a aquest efecte en la pàgina web del VCIE, l'accés a la qual és:

<https://cvnet.cpd.ua.es/uaCuestionarios/preguntas.aspx?idcuestionario=35808&idioma=ca>

En el cas d'ajudes sol·licitades per a finançar accions que repercutisquen en una assignatura concreta, la sol·licitud haurà de ser signada per la persona que actue com a coordinadora d'aquesta assignatura en la guia docent. Si l'acció afecta diverses assignatures, la persona sol·licitant haurà de ser coordinadora d'una de les assignatures.

En el cas d'ajudes sol·licitades per a finançar accions que repercutisquen en una titulació concreta, la sol·licitud haurà de ser signada per la persona que actue com a coordinadora d'aquesta titulació, o bé pel/per la degà/ana o el/la director/a del centre.

2. Després de la conclusió del termini (13 de març) es publicarà en la pàgina web del VCIE la llista provisional de sol·licituds presentades. En aquesta publicació es farà constar aquelles sol·licituds incompletes o a les quals els manque algun requisit esmenable, la qual cosa podrà realitzar-se amb l’enviament de la informació requerida al VCIE en el termini màxim de 3 dies hàbils després de la publicació de la llista provisional. Una vegada transcorregut aquest termini, es publicarà la llista definitiva de sol·licituds presentades, previ a la valoració.

Totes les resolucions d'aquesta convocatòria es faran públiques en la pàgina web del VCIE. Aquesta pàgina serà el lloc de publicació amb caràcter general previst en l'article 45 i següents de la Llei 39/2015, de l'1 d'octubre, del procediment administratiu comú de les administracions públiques.

3. Les sol·licituds hauran d'incloure, en tot cas, i dins el formulari esmentat, la documentació següent:

3.1 Annex I. Breu memòria descriptiva de l'activitat en la qual haurà de constar:

a) Títol de l'acció.

b) Desenvolupament de l'activitat. Motius pels quals es considera innovadora.

c) Objectius.

d) Relació de les persones que participaran o col·laboraran en el desenvolupament. S'adjuntarà, si escau, un breu currículum vitae de les persones participants per a la valoració de l'activitat proposada.

e) Persones destinatàries a les quals va dirigida.

f) Lloc de realització.

g) Forma de valorar l'impacte de l'acció (avaluació de l’activitat)

3.2 Annex II. Memòria econòmica. S’hi reflectiran els ingressos i les despeses previstes de l'activitat:

a) Ingressos. Es detallaran en la memòria econòmica tots els ingressos que, pels diferents conceptes, puga generar l'activitat (inscripcions, altres ajudes, etc.).

b) Despeses previstes.

c) Pressupost total de l'activitat.

VII. OBLIGACIONS DE LES PERSONES BENEFICIÀRIES

Són obligacions de les persones beneficiàries:

1. Complir l'objectiu descrit en la memòria presentada i realitzar l'activitat que fonamenta la concessió de les ajudes.

2. Justificar davant el VCIE el compliment dels requisits i les condicions de les ajudes, com també la realització de l'activitat per a la qual va ser concedida. En aquest sentit, les persones sol·licitants es comprometen a realitzar l'activitat d’acord amb els termes i les condicions de la memòria presentada, per la qual cosa una vegada adjudicada l'ajuda, si l'acció no haguera conclòs, no hi haurà modificacions substancials sobre el projecte inicial.

3. Sotmetre's a les actuacions de comprovació i control financer que ha de fer, si escau, el VCIE. En aquest sentit, en el termini de 30 dies naturals des de l’acabament de l'activitat es presentarà en el VCIE un breu informe de justificació de despeses, juntament amb la o les factures originals abonades degudament i segellades per l’emissor i el nom de l'activitat. A més, hauran d'adjuntar una declaració jurada que les factures presentades no s'han presentat en una altra administració o institució amb el mateix concepte.

Una vegada justificades les despeses i, si escau, comprovat fefaentment el desenvolupament de l'activitat subvencionada, es transferirà la quantitat de l'ajuda d’acord amb allò que estableix l'apartat IV.5 d'aquesta convocatòria.

4. Conservar els documents justificatius de l'aplicació dels fons rebuts, incloent-hi els documents electrònics, en la mesura en què puguen ser objecte de les actuacions de comprovació i control.

5. Procedir al reintegrament dels fons percebuts en els supòsits de no complir amb les obligacions anteriors.

6. En cas de no justificar l'activitat en el termini corresponent segons aquestes bases, es penalitzarà amb no poder participar en les següents convocatòries similars del VCIE.

7. El romanent no aplicat serà objecte de reintegrament al Vicerectorat que atorga l'ajuda en acabar l'any natural següent al de la concessió. Els diners romanents en la clau pressupostària del centre en la qual es va lliurar el pagament hauran de revertir a la mateixa aplicació d'origen (15455P5998).

VIII. INVALIDESA DE LA RESOLUCIÓ DE CONCESSIÓ

1. Quan l'acte de concessió incórrega en algun dels supòsits de possible nul·litat o anul·labilitat, l'òrgan que atorga iniciarà davant l'òrgan competent el procediment de revisió d'ofici o, si escau, el procediment de declaració de lesivitat i posterior impugnació, d’acord amb allò que estableix els articles 106 i següents de la Llei 39/2015, de l'1 d'octubre, del procediment administratiu comú de les administracions públiques.

2. La declaració judicial o administrativa de nul·litat o anul·lació comportarà l'obligació de retornar les quantitats percebudes.

3 Caldrà reintegrar l’ajuda a l'òrgan concedent quan concórrega alguna d'aquestes causes:

a. Per falsedat manifesta en la documentació presentada en la sol·licitud.

b. Per la realització de modificacions substancials sobre el projecte o activitat inicialment subvencionada, segons el parer de la Comissió de Valoració, o per no haver-se realitzat l'activitat.

c. Per obstrucció o negativa a les actuacions de comprovació i control financer de la destinació de les ajudes.

Francisco José Torres Alfosea

Vicerector de Qualitat i Innovació Educativa

Alacant, 10 de febrer de 2020





[Carretera Sant Vicent del Raspeig s/n  
03027 Sant Vicent del Raspeig - Alacant  
 Tel. 41 506 6377 - Fax 69 451 2744](https://www.google.es/maps/@86.588397,-0.5145466,17z)

* [Sol·licitar mes informació](http://cvnet.cpd.ua.es/uaSolicitudes/Solicitud/49?idioma=va)
* [Seguretat i emergències: 112](https://sp.ua.es/es/botones/urgencias.html)

* [Facebook](https://www.facebook.com/campusUA)
* [Twitter](https://twitter.com/UA_Universidad)
* [Youtube](https://www.youtube.com/user/UAVideoTube)
* [Instagram](https://instagram.com/ua_universidad)
* [LinkedIn](https://www.linkedin.com/edu/school?id=12208&trk=tyah&trkInfo=tarId%3T6455284150483%2Ctas%3Auniversidad%20alicante%2Cidx%3A5-1-11)

* [Home](/)
* [contactar](https://www.ua.es/va/index_sugerencias.html)

* [Condicions d'ús](https://si.ua.es/va/web-institucional-ua/normativa/condiciones-de-uso.html)
* [Certificat UA](https://si.ua.es/va/servicios/seguridad/certificat-de-seguretat-ua.html)
* [Accessibilitat](https://web.ua.es/va/accesibilidad/declaracion-de-accesibilidad.html)
* [Política de privacitat](https://seuelectronica.ua.es/va/privadesa.html)
* [Cookies](https://si.ua.es/va/web-institucional-ua/normativa/politica-de-cookies.html)
* [Informació Legal](https://si.ua.es/va/web-institucional-ua/normativa/aviso-legal.html)
* [© Universitat d'Alacant 1996-2021](https://si.ua.es/va/web-institucional-ua/normativa/copyright.html)